
RAPORT DE SPECIALITATE


Autoritățile publice locale trebuie să își asume rolul de a asigura protecția socială a tuturor membrilor comunității, prin măsuri de prevenire a exluziunii sociale, în baza principiilor generale pe care se întemeiează sistemul de asistență socială, universalitatea, respectarea demnității umane, solidaritatea socială, parteneriatul, subsidiaritatea, participarea beneficiarilor, transparența și nediscriminarea. 
În cadrul măsurilor de asistență socială destinate prevenirii și combaterii sărăciei și a riscului de excluziune socială, în virtutea principiului egalității de șanse, Primăria și Consiliul Local al municipiului Drobeta Turnu Severin prin Direcția de Asistență Socială Drobeta Turnu Severin au asigurat cadrul necesar promovării unor măsuri de intervenție pentru diminuarea abandonului școlar în rândul copiilor proveniți din familii defavorizate care nu pot șă își asigure în condiții optime neviole de bază. 
Una din aceste măsuri cu impact direct asupra copiilor este cea prin care se acordă rechizite școlare copiilor proveniți din familii defavorizate care se află în evidențele instituțiilor de învățământ pentru anul școlar 2022-2023. În acest sens Direcția de Asistență Socială sprijină copiii care frecventează clasele I-IV proveniți din familii defavorizate pentru a facilita accesul la învățământul primar în baza evidențelor întocmite de către unitățile școlare de pe raza municipiului Drobeta Turnu Severin.
Potrivit prevederilor art.9 alin.1, lit.b) din Legea nr. 292/2011 a asistenţei sociale, cu modificările şi completările ulterioare, Direcția de Asistență Socială identifică situațiile vulnerabile și acordă beneficii de asistență socială pentru copil și familie care se finanțează de la bugetul local, conform dispozițiilor legale.
Conform prevederilor art.129 alin.1 din O.U.G nr. 57/2019 privind Codul administrativ, cu modificările și completările ulterioare, Consiliul Local are iniţiativă şi hotărăşte, în condiţiile legii, în toate problemele de interes local. În exercitarea atribuţiilor privind gestionarea serviciilor furnizate către cetăţeni, Consiliul local, în calitate de autoritate deliberativă, asigură cadrul necesar pentru furnizarea de servicii publice de interes local, printre care şi cele din domeniul educaţiei şi serviciilor sociale pentru protecţia copilului, a familiei sau altor grupuri  aflate în nevoie socială.
	Având în vedere cele prezentate mai sus, propunem spre dezbatere şi aprobare, Consiliului Local al municipiului Drobeta Turnu Severin proiectul de hotarare privind acordarea de rechizite şcolare copiilor din clasele I-IV proveniți din familii defavorizate. 

